CELEX: C2006/326/153
Language: sk
Date: 2006-12-30 00:00:00
Title: Vec T-326/06: Žaloba podaná 21. novembra 2006 – Total/ÚHVT – Peterson (Beverly Hills Formula TOTAL PROTECTION)

30.12.2006   
            
            
               SK
            
            
               Úradný vestník Európskej únie
            
            
               C 326/75
            
         Žaloba podaná 21. novembra 2006 – Total/ÚHVT – Peterson (Beverly Hills Formula TOTAL PROTECTION)
   (Vec T-326/06)
   (2006/C 326/153)
   Jazyk žaloby: angličtina
   Účastníci konania
   
      Žalobca: Total SA (Courbevoie, Francúzsko) (v zastúpení: S. Aldred, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Eric Peterson (Londýn, Spojené kráľovstvo)
   Návrhy žalobcu
   
               —
            
            
               zrušiť rozhodnutie štvrtého odvolacieho senátu z 5. septembra 2006,
            
         
               —
            
            
               nariadiť, aby odvolací senát alebo ÚHVT zamietol zápis ochrannej známky Spoločenstva č. 2 988 228 pána Petersona alebo, prípadne, vrátil námietku odvolaciemu senátu na opätovné preskúmanie,
            
         
               —
            
            
               nariadiť, aby boli žalobcovi nahradené trovy konania, ktoré vznikli v súvislosti s podaním námietky, zrušiť rozhodnutie odvolacieho senátu o náhrade trov konania a nariadiť, aby boli žalobcovi nahradené trovy konania, ktoré vznikli v súvislosti s touto žalobou.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Eric Peterson.
   
      Prihlasovaná ochranná známka: obrazová ochranná známka „Beverly Hills Formula TOTAL PROTECTION“ pre tovary v triede 3 – prihláška č. 2 988 228.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: národná slovná ochranná známka „TOTAL“ pre tovary v triedach 3, 10 a 21.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže odvolací senát rozhodol, že príslušné dve ochranné známky nie sú podobné, a článku 63 ods. 2 uvedeného nariadenia, keďže odvolací senát neoznámil žalobcovi pripomienky, ktoré podal Eric Peterson.